पोस्टर में लिखा गया है कि कॉरपोरेट कंपनियों द्वारा बल पूर्वक जमीन की लूट से अपने जमीन को सुरक्षित करने के लिए हथियार उठाना होगा. साथ ही जल जंगल जमीन पर अपना हक अधिकार कायम रखने के लिए भाकपा माओवादी के नेतृत्व में जारी दीर्घकालीन जनयुद्ध में व्यापक जनता कूद पड़े. इसके अलावा भारत के शोषक वर्गों द्वारा जारी क्रांतिकारी अभियान मिशन, समाधान प्रहार एवं सूर्यकुंड रणनीतिक हमले की योजना को प्राप्त करने की बात लिखी गयी है. क्रांतिकारी आंदोलन को आगे बढ़ाये जैसे धमकी भरे पोस्टर चिपकाये गये हैं. इस बारे में जब बड़कागांव एसडीपीओ कुलदीप कुमार से सवाल पूछा गया तो उन्होंने बताया कि इस पर गहन छानबीन की जा रही है. दोषियों को किसी भी कीमत पर बख्शा नहीं जाएगा.